
UAB „TOKSIKA“ KLAIPĖDOS AIKŠTELĖS TERITORIJOS SAUGOJIMO IR ANKSTYVO GAISRO APTIKIMO SISTEMOS ĮRENGIMO VIEŠOJO PIRKIMO SUTARTIS
2026 m. ____  d. Nr. ____
Vilnius

UAB „Toksika“ (toliau – Užsakovas, perkančioji organizacija), juridinio asmens kodas 244670310, Kuro g. 15, LT-02300, Vilnius, atstovaujama [pareigos, vardas, pavardė], veikiančio (-čios) pagal [dokumentas, kurio pagrindu veikia asmuo], 
ir
[Vykdytojo pavadinimas] (toliau – Vykdytojas), juridinio asmens kodas [(juridinio) asmens kodas], [adresas], atstovaujamas (-a) [pareigos, vardas, pavardė], veikiančio (-čios) pagal [dokumentas, kurio pagrindu veikia asmuo], 
toliau Užsakovas ir Vykdytojas kiekvienas atskirai gali būti vadinami Šalimi, o abu kartu – Šalimis, atsižvelgdami į tai, kad Užsakovas 2026 m. _______ d. paskelbė supaprastintą atvirą konkursą „UAB „Toksika“ Klaipėdos aikštelės teritorijos saugojimo ir ankstyvo gaisro aptikimo sistemos įrengimas“ (pirkimo numeris – [pirkimo numeris] (toliau – Pirkimas), o Vykdytojas 2026 m. _______ d. pateikė pasiūlymą ir buvo pripažintas Pirkimo laimėtoju, sudarė šią viešojo pirkimo darbų sutartį (toliau – Sutartis) ir susitarė dėl Sutartyje išvardytų sąlygų.
1. Bendrosios nuostatos
1.1. Šis susitarimas susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
1.1.1. Sutartis;
1.1.2. Sutarties priedai (išskyrus Pasiūlymą);
1.1.3. Pirkimo dokumentai;
1.1.4. Sutarties pakeitimai;
1.1.5. Pasiūlymas.
1.2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
1.3. Jeigu Sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
1.4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
1.5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
1.6. [bookmark: _Hlk40713635]Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
2. Atsakingi asmenys ir bendravimas
2.1. Užsakovo atstovas, atsakingas už Sutarties vykdymą – [vardas ir pavardė], tel. [telefono numeris], el. paštas [elektroninio pašto adresas], jo nesant – jį pavaduojantis Užsakovo darbuotojas.
2.2. Užsakovo atstovas, atsakingas už Sutarties ir jos pakeitimų paskelbimą – Karolina Rimkuvienė, el. paštas pirkimai@toksika.lt, jos nesant – ją pavaduojantis Užsakovo darbuotojas.
2.3. Vykdytojo atstovas, atsakingas už Sutarties vykdymą – [vardas ir pavardė], tel. [telefono numeris], el. paštas [elektroninio pašto adresas].
2.4. Užsakovo elektroninio pašto adresas, kuriuo, Sutarties vykdymo metu, siunčiami Vykdytojo pranešimai ir (ar) prašymai Užsakovui yra: vilnius@toksika.lt.
2.5. Vykdytojo elektroninis pašto adresas, kuriuo, Sutarties vykdymo metu, siunčiami Užsakovo pranešimai ir (ar) prašymai Vykdytojui yra: [elektroninio pašto adresas].
2.6. Bet kokie pranešimai, informacija, dokumentai ar korespondencija dėl Sutarties ar jos vykdymo turi būti įforminama raštu lietuvių kalba ir siunčiama paštu arba įteikiama asmeniškai Sutartyje nurodytais adresais arba šiame Sutarties skyriuje nurodytais elektroninio pašto adresais, išskyrus pridėtinės vertės mokesčio sąskaitas-faktūras ar sąskaitas-faktūras (toliau – sąskaita).
2.7. [bookmark: _Ref45270529]Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
2.8. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
2.9. Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai operatyvius rašytinius pranešimus apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutartį ar sąlygoti jos pažeidimą. 
3. [bookmark: _Ref42005729]Subtiekimas ir specialistai
3.1. Vykdytojas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
3.2. Vykdytojas įsipareigoja užtikrinti, kad Sutartį vykdys Pirkime pasiūlyti ir (ar) kvalifikacinius reikalavimus atitinkantys subtiekėjai ir (ar) specialistai. Vykdytojas yra atsakingas už subtiekėjų vykdomą Sutarties dalį, lyg ją vykdytų pats ir privalo užtikrinti, kad subteikėjai laikytųsi Sutarties nuostatų.
3.3. [bookmark: _Ref45024033]Vykdytojas patvirtina, kad Sutarties vykdymui pasitelks šiuos subtiekėjus:
3.3.1. [Nurodoma „Netaikoma“ arba išvardijami žinomi subtiekėjai: [Subteikėjų pavadinimas, juridinio asmens kodas, kontaktiniai duomenys ir jo atstovas. Nurodoma, kurią Sutarties dalį vykdys atitinkamas subteikėjas].
3.4. Vykdytojas turi teisę Sutarties vykdymui pasitelkti naujus, 3.3. papunktyje nenurodytus subtiekėjus. Sudarius Sutartį, tačiau ne vėliau negu Sutartis pradedama vykdyti, Vykdytojas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Vykdytojas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. Papildomai, subtiekėjai, gamintojai, debesijos ir kitų paslaugų teikėjai, kurie turės prieigą prie Sistemos, Užsakovo duomenų arba vykdys reikšmingą Sutarties dalį, gali būti pasitelkiami ar keičiami tik gavus išankstinį rašytinį Užsakovo sutikimą.
3.5. Vykdytojas gali keisti Sutartyje nurodytus subtiekėjus šiame Sutarties skyriuje nustatytais atvejais ir tvarka gavęs Užsakovo rašytinį sutikimą. 
3.6. Užsakovas Sutarties vykdymo metu gali inicijuoti subtiekėjo, numatyto Sutartyje, pakeitimą, raštu nurodydamas tokio keitimo motyvus.
3.7. Naujo subtiekėjo pasitelkimą ar Sutartyje nurodyto subtiekėjo keitimą inicijuojanti Šalis turi raštu kreiptis į kitą Šalį ir gauti jos rašytinį sutikimą. Šalis, į kurią kreipėsi, turi atsakyti ne vėliau, kaip per 5 (penkias) darbo dienas ir tik pagrįstais atvejais turi teisę nesutikti su subtiekėjo pakeitimu kitais nei šiame Sutarties skyriuje nustatytais pagrindais.
3.8. Subtiekėjas, kurio pajėgumais Vykdytojas rėmėsi, kad atitiktų Pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:
3.8.1. kai subtiekėjas bankrutuoja, yra likviduojamas ar susidaro analogiška situacija;
3.8.2. kai subtiekėjas dėl objektyvių priežasčių (pavyzdžiui, subtiekėjui atsisakius vykdyti įsipareigojimus, nutrūkus teisiniams santykiams su Vykdytoju ir pan.) nebegali vykdyti visų ar dalies Sutartyje numatytų įsipareigojimų.
3.9. Reikalavimai specialistams ir jų keitimui nekeliami.
3.10. Šalims sutikus dėl subtiekėjo pakeitimo ar naujo subtiekėjo pasitelkimo, Šalys raštu sudaro susitarimą dėl subtiekėjo pakeitimo. Šis susitarimas yra neatskiriama Sutarties dalis. Naujas subtiekėjas gali pradėti vykdyti jiems Vykdytojo pavestus įsipareigojimus pagal Sutartį ne anksčiau, nei bus pasirašytas šis susitarimas.
4. Sutarties objektas
4.1. Vykdytojas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, savo jėgomis ir rizika atlikti UAB „Toksika“ Klaipėdos aikštelės teritorijos saugojimo ir ankstyvo gaisro aptikimo sistemos įrengimo darbus (toliau – Darbai), kurių detalus aprašymas, jų kokybė, preliminarūs kiekiai ir (ar) apimtis, vykdymo tvarka, įvykdymo terminai, vieta ir kiti kriterijai nustatyti Sutarties 1 priede „Techninė specifikacija“ (toliau – Techninė specifikacija) ir Sutarties 2 priede „Pasiūlymas“ (toliau – Pasiūlymas) ir perduoti Darbų rezultatą Užsakovui, o Užsakovas įsipareigoja Sutartyje nustatytomis sąlygomis priimti Darbus ir apmokėti už juos Sutartyje nustatytomis sąlygomis ir terminais.
5. Kaina ir mokėjimo tvarka
5.1. Pradinės Sutarties vertė yra [suma skaičiais] ([suma žodžiais]) Eur be pridėtinės vertės mokesčio (toliau – PVM), ir [PVM suma skaičiais] ([PVM suma žodžiais])  Eur PVM, iš viso: [suma skaičiais] ([suma žodžiais]) Eur. 
5.2. Į Sutarties kainą įskaičiuoti visi mokesčiai bei visos kitos Vykdytojo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Darbų vykdymu, įskaitant, bet neapsiribojant transportavimo, montavimo, derinimo, paleidimo, integravimo, bandymų, garantinės priežiūros išlaidas, Užsakovo darbuotojų apmokymo išlaidas, programinės įrangos išlaidas, visas su dokumentų, kurių reikalauja Perkančioji organizacija, rengimu ir pateikimu susijusias išlaidas, elektroninių sąskaitų teikimo išlaidas, išlaidas licencijoms, patentams, leidimams ir pan. (išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Sutarties kainą). 
5.3. Sutarčiai taikomos fiksuotos kainos kainodaros taisyklės. Peržiūra numatyta Sutarties 14 skyriuje „Sutarties keitimas“. 
5.4. Vykdytojas sąskaitas (taip pat ir išankstines sąskaitas, jei taikoma) privalo teikti tik elektroniniu būdu. Elektroninės sąskaitos, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos gali būti teikiamos tik naudojantis sąskaitų administravimo bendrosios informacinės sistemos (SABIS) (svetainė pasiekiama https://sabis.nbfc.lt) priemonėmis. Užsakovas elektronines sąskaitas faktūras priima ir apdoroja naudodamasi sąskaitų administravimo bendrosios informacinės sistemos (SABIS) priemonėmis.
5.5. Atsiskaitymas pagal Sutartį vykdomas vienu mokėjimu už visas pagal Sutartį pristatytas Prekes ir atliktus montavimo, derinimo, paleidimo bei integravimo darbus, po to, kai Vykdytojas tinkamai įvykdo visus Sutartyje numatytus įsipareigojimus ir Šalys pasirašo Prekių ir Darbų perdavimo–priėmimo dokumentą.
5.6. Vykdytojas turi teisę pateikti sąskaitą faktūrą po Prekių ir Darbų perdavimo–priėmimo dokumento pasirašymo. Užsakovas sąskaitą faktūrą apmoka per 30 (trisdešimt) kalendorinių dienų nuo Prekių ir Darbų perdavimo–priėmimo dokumento pasirašymo ir sąskaitos faktūros gavimo dienos, priklausomai nuo to, kuri iš šių datų yra vėlesnė.
5.7. Vykdytojui avansas nemokamas. 
5.8. Užsakovas mokėjimus atlieka pavedimu į Sutarties 20 skyriuje „Šalių juridiniai adresai, rekvizitai ir parašai“ nurodytą Vykdytojo banko sąskaitą (išskyrus 5.9-5.10 papunkčiuose nustatytus atvejus – pavedimai atliekami į trečiųjų asmenų sąskaitas).
5.9. Užsakovas turi teisę neatlikti atitinkamo mokėjimo kol Vykdytojas ištaisys trūkumus jeigu:
1. 
2. 
3. 
4. 
5. 
5.1. 
5.2. 
5.3. 
5.4. 
5.5. 
5.6. 
5.7. 
5.8. 
5.8.1. išankstinio mokėjimo sąskaitoje (jei taikoma) ar sąskaitoje nenurodytas Sutarties numeris ir jos sudarymo data ar nurodyta neteisinga suma;
5.8.2. sąskaita pateikiama ne elektroninėmis priemonėmis;
5.8.3. atlikti Darbai ir (ar) Prekės neatitinka Sutartyje nustatytų reikalavimų;
5.8.4. [bookmark: _Ref44690642]kitais Sutartyje nustatytais atvejais.
5.9. Jeigu Vykdytojas Sutarties vykdymui pasitelks subtiekėjus, Vykdytojui sutikus, tarp Užsakovo, Vykdytojo ir subtiekėjo gali būti pasirašoma trišalė tiesioginio atsiskaitymo su subteikėju sutartis, kurioje aprašoma tiesioginio atsiskaitymo su subtiekėju tvarka. Užsakovas ne vėliau kaip per 3 (tris) darbo dienas nuo Sutarties pasirašymo (jei yra žinomi subtiekėjai), arba nuo informacijos apie subtiekėjo pasitelkimą iš Vykdytojo gavimo, raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia Užsakovui prašymą ir Vykdytojo sutikimą dėl tiesioginio mokėjimo atlikimo jam. Subtiekėjui negali būti mokamas avansas, tiesioginis atsiskaitymas subtiekėjui gali būti atliekamas tik po to, kai Užsakovas priims Darbus. Kilus ginčui tarp Vykdytojo ir subtiekėjo, jie ginčus sprendžia savarankiškai, Užsakovui nedalyvaujant. Subtiekėjui išmokėtų sumų dydžiu yra mažinamos Vykdytojui mokėtinos sumos.
5.10. [bookmark: _Ref45114751]Vykdytojas turi teisę raštu kreiptis į Užsakovą dėl Užsakovo tiesioginio atsiskaitymo kitiems tretiesiems asmenims, nei nurodyta Sutarties 5.9 papunktyje, jei tai yra susijęs su šios Sutarties vykdymu (pvz. jei trečiasis asmuo tiekia Vykdytojui prekes ar jų sudedamąsias dalis, ar yra prekių gamintojas ir nėra laikomas subtiekėju). Užsakovui sutikus, tarp Užsakovo, Vykdytojo ir trečiojo asmens gali būti pasirašoma trišalė tiesioginio atsiskaitymo su trečiuoju asmeniu sutartis, kurioje aprašoma tiesioginio atsiskaitymo su trečiuoju asmeniu tvarka. Trečiajam asmeniui negali būti mokamas avansas, tiesioginis atsiskaitymas trečiajam asmeniui gali būti atliekamas tik po to, kai Užsakovas priims Darbus. Kilus ginčui tarp Vykdytojo ir subtiekėjo, jie ginčus sprendžia savarankiškai, Užsakovui nedalyvaujant. Trečiajam asmeniui išmokėtų sumų dydžiu yra mažinamos Vykdytojui mokėtinos sumos.
6. [bookmark: _Ref41032350]Prievolių įvykdymo užtikrinimai
6.1. [bookmark: _Ref45269627]Jeigu Užsakovas vėluoja sumokėti Vykdytojui priklausančias sumas Sutartyje nustatytais terminais, Vykdytojui pareikalavus, moka Vykdytojui 0,05 (penkių šimtųjų) procentų delspinigius nuo neapmokėtos sąskaitos dydžio, už kiekvieną uždelstą dieną. 
6.2. [bookmark: _Ref42094595]Jei Vykdytojas vėluoja atlikti Darbus arba įvykdyti garantinius įsipareigojimus Sutartyje numatytais terminais, moka Užsakovui 0,05 (penkių šimtųjų) procentų delspinigius nuo pradinės Sutarties vertės už kiekvieną uždelstą dieną. Užsakovas turi teisę išskaičiuoti netesybų sumą iš Vykdytojui mokėtinų sumų. Užsakovas neprivalo įrodyti Vykdytojui, kad patyrė nuostolių.
6.3. [bookmark: _Ref41985768][bookmark: _Ref45286086]Nutraukus Sutartį 15.2.1, 15.2.2, 16.1.2, 16.1.3 papunkčiuose nustatytais pagrindais, Vykdytojas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 3000,00 (trijų tūkstančių) Eur dydžio baudą. Užsakovas neprivalo įrodyti Vykdytojui, kad patyrė nuostolių.
6.4. Netesybų sumokėjimas ir (ar) užtikrinimo gavimas (jei taikoma) nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant 10 (dešimt) procentų pradinės Sutarties vertės Eur be PVM, jei teisės aktai nenumato, kad privalo būti kompensuota didesnė suma. Šiame punkte numatytas kompensuotinos sumos apribojimas netaikomas jei žala atsirado dėl Šalies sąmoningo veikimo ar didelio neatsargumo, konfidencialumo įsipareigojimų ar intelektinės nuosavybės teisių pažeidimo. Užsakovas atsako tik už tiesioginius nuostolius ar žalą, tiesiogiai ir aiškiai sukeltą to, kad Užsakovas neįvykdė savo sutartinių įsipareigojimų dėl Užsakovo kaltės.
7. Šalių teisės, įsipareigojimai ir atsakomybė
7.1. Šalys sutaria ir patvirtina, kad abi susitarė dėl Sutarties sąlygų, turi šioje Sutartyje ir teisės aktuose, taikomuose Darbų vykdymui, nustatytas ir (ar) kylančias iš šios Sutarties esmės teises, pareigas bei atsakomybę, su jomis sutinka ir įsipareigoja jų laikytis. 
7.2. Šalys įsipareigoja:
7.2.1. vykdant Sutartį visą gautą informaciją naudoti tik su Sutartimi prisiimtų įsipareigojimų vykdymui, užtikrinti iš kitos Šalies gautos ar su Sutarties vykdymu susijusios informacijos konfidencialumą ir jos neplatinti. Konfidencialia informacija pagal Sutartį laikoma visa vykdant Sutartį gauta ir (ar) sužinota informacija apie kitą Šalį, jos darbuotojus, klientus ir pan. Konfidencialumo reikalavimai galioja Sutarties vykdymo metu ir neribotą laiką po jos užbaigimo. Šalis, pažeidusi šiame Sutarties papunktyje nustatytus įpareigojimus, privalo atlyginti kitos Šalies patirtus nuostolius. Šio punkto pažeidimu nebus laikoma atvejai, kai šią informaciją, vadovaujantis teisės aktais, Šalis privalo pateikti teisėsaugos ar kitoms institucijoms, ar paskelbti viešai;
7.2.2. be kitos Šalies sutikimo nenaudoti kitos Šalies pavadinimo, prekių ženklų ar informacijos apie šią Sutartį jokioje reklamoje, leidiniuose ir pan. Ši nuostata galioja Sutarties vykdymo metu ir neribotą laiką po jos užbaigimo.
7.3. Vykdytojas taip pat įsipareigoja:
7.3.1. neperduoti savo sutartinių teisių ir pareigų jokiai trečiajai šaliai, išskyrus piniginius reikalavimus, kaip numatyta Sutarties 5.11-5.12 papunkčiuose. Vykdytojas gali pasitelkti subtiekėjus ir (ar) specialistus Sutarties 3 skyriuje „Subtiekimas ir specialistai“ nustatyta tvarka.
7.3.2. nuosekliai vykdyti Sutartį, nustatytais terminais įvykdyti Darbus, atlikti kitus įsipareigojimus, numatytus Sutartyje ir Techninėje specifikacijoje, įskaitant ir darbų trūkumų šalinimą. Vykdytojas pasirūpina visa būtina įranga, darbų sauga ir darbo jėga, reikalinga Sutarties vykdymui;
7.3.3. įvykdyti Darbus, atitinkančius Techninėje specifikacijoje ir Pasiūlyme nurodytus reikalavimus;
7.3.4. užtikrinti, kad  Sutartį vykdys tik tokią teisę turintys asmenys, jeigu pirkimo vykdymo metu nebuvo tikrinama Vykdytojo kvalifikacija dėl teisės verstis atitinkama veikla arba buvo tikrinama ne visa apimtimi;
7.3.5. Darbų vykdymui naudoti medžiagas, gaminius ir įrengimus, atitinkančius teisės aktuose nustatytus reikalavimus, naudoti tik Lietuvos Respublikos įstatymais nustatyta tvarka sertifikuotas medžiagas, gaminius ir įrengimus;
7.3.6. organizuoti Darbų vykdymą taip, jog nebūtų trikdoma įprastinė Užsakovo vykdoma veikla;
7.3.7. atlyginti Užsakovui visus tiesioginius ir netiesioginius nuostolius, susidariusius dėl savo ar Darbų atlikimui pasitelktų trečiųjų asmenų kaltės, įskaitant, bet neapsiribojant, už sugadintą Užsakovo įrangą, įrenginius ar kitą Vykdytojo ar jo pasitelktų asmenų veiksmais ar (ar) neveikimu padarytą žalą;
7.3.8. atliekant Darbus, laikytis Užsakovo nurodymų, nepažeisti trečiųjų asmenų interesų ir užtikrinti, kad šiame papunktyje nurodytų reikalavimų laikytųsi Vykdytojo bei jo pasitelktų trečiųjų asmenų darbuotojai;
7.3.9. kai Darbai vykdomi Užsakovo teritorijoje, pats atlikti nelaimingų atsitikimų, įvykusių su savo ir bet kokių Darbų atlikimui pasitelktų trečiųjų asmenų darbuotojais, tyrimą ir jų apskaitą pagal Lietuvos Respublikos galiojančius nuostatus. Vykdytojas pats organizuoja pirmąją pagalbą nukentėjusiems nuo nelaimingo atsitikimo ar susirgimo darbe, praneša Užsakovui apie visus nelaimingų atsitikimų, avarijų ar gaisrų bei užsidegimų atvejus; 
7.3.10. užtikrinti galimybę Užsakovui Darbų atlikimo metu tikrinti vykdomų Darbų kokybę, susipažinti su Darbams naudojamų medžiagų ir įrangos dokumentacija;
7.3.11. vykdyti visus teisėtus ir neprieštaraujančius Sutarties nuostatoms žodinius ir raštiškus Užsakovo nurodymus;
7.3.12. [bookmark: _Hlk46319987]laikytis visų galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Vykdytojas garantuoja Užsakovui patirtų išlaidų ir (ar) nuostolių atlyginimą, jei Vykdytojas ar jo darbuotojai nesilaikytų įstatymų, teisės aktų reikalavimų ir dėl to Užsakovui būtų pateikti kokie nors reikalavimai ar pradėti procesiniai veiksmai prieš Užsakovą;
7.3.13. užtikrinti, kad vykdydamas Sutartį nepažeis jokių trečiųjų asmenų teisių, įskaitant, bet neapsiribojant intelektinės nuosavybės teisėmis, taip pat atlyginti nuostolius Užsakovui, atsiradusius dėl bet kokių reikalavimų, kylančių dėl konfidencialumo pažeidimo, autorinių teisių, patentų, licencijų, brėžinių, modelių, prekių ženklų naudojimo, išskyrus atvejus, kai toks pažeidimas atsiranda dėl Užsakovo kaltės, o taip pat sumokėti visus su tuo sietinus mokesčius ir (arba) galimas baudas ne vėliau kaip per 5 (penkias) darbo dienas nuo Užsakovo pareikalavimo dienos;
7.3.14. Užsakovui paprašius, neatlygintinai, per Užsakovo nustatytą ir su Vykdytoju suderintą terminą, kuris negali būti trumpesnis nei 5 (penkios) darbo dienos, raštu pateikti išsamią informaciją apie Sutarties vykdymą: pateikti Darbų vykdymo ataskaitą, nurodydamas, kokie Darbai buvo įvykdyti, bei pateikdamas papildomą su Darbų vykdymu susijusią informaciją;
7.3.15. aktyviai bendradarbiauti su Užsakovu, siekiant atlikti Darbus ir vykdyti Sutartimi prisiimtus įsipareigojimus;
7.3.16. Vykdytojas privalo laikytis Sutartyje, Techninėje specifikacijoje ir Užsakovo Tiekimo grandinės saugumo valdymo tvarkoje nustatytų jam taikomų kibernetinio saugumo reikalavimų ir užtikrinti, kad jų laikytųsi Vykdytojo pasitelkti subtiekėjai bei specialistai;
7.3.17. prieš pradėdamas diegimo, konfigūravimo ar integravimo darbus ir prieš gaudamas prieigą prie Užsakovo tinklų ir informacinių sistemų, Vykdytojas privalo užpildyti Užsakovo pateiktą tiekimo grandinės kibernetinio saugumo klausimyną ir pateikti prašomus atitikties įrodymus;
7.3.18. Vykdytojas turi iš anksto informuoti Užsakovą apie subtiekėjus, gamintojus, debesijos ir kitų paslaugų teikėjus, kurie turės prieigą prie Sistemos, Užsakovo duomenų arba vykdys reikšmingą Sutarties dalį. Tokie subjektai gali būti pasitelkiami ar keičiami tik gavus išankstinį rašytinį Užsakovo sutikimą;
7.3.19. prieiga prie Sistemos Vykdytojo darbuotojams suteikiama tik pagal principus „būtina žinoti“ ir „mažiausios privilegijos“, naudojant individualias paskyras. Bendros, anoniminės, gamyklinės ar kitiems asmenims perduodamos paskyros draudžiamos;
7.3.20. Vykdytojo nuotolinė prieiga galima tik gavus išankstinį Užsakovo leidimą, konkrečiam asmeniui, konkrečiam darbui ir ribotam laikotarpiui. Nuotolinė prieiga vykdoma per Užsakovo kontroliuojamą VPN ar lygiavertę saugią priemonę, taikant kelių veiksnių tapatumo nustatymą. Nuolatiniai, nedokumentuoti arba Užsakovo nekontroliuojami prieigos kanalai draudžiami;
7.3.21. Vykdytojo prisijungimai ir administravimo veiksmai turi būti registruojami. Žurnaliniai įrašai turi būti apsaugoti nuo neleistino pakeitimo ir saugomi ne trumpiau kaip 6 (šešis) mėnesius;
7.3.22. pasikeitus Vykdytojo darbuotojui, jo funkcijoms, pasibaigus konkretiems darbams, garantinės priežiūros poreikiui ar Sutarčiai, nebereikalingos Vykdytojo prieigos turi būti nedelsiant panaikintos. Apie darbuotojų pasikeitimus Vykdytojas informuoja Užsakovą ne vėliau kaip per vieną darbo dieną;
7.3.23. Vykdytojas be išankstinio rašytinio Užsakovo sutikimo negali kopijuoti, perduoti ar saugoti savo arba trečiųjų asmenų infrastruktūroje Užsakovo vaizdo įrašų, žurnalinių įrašų, sistemos konfigūracijos, tinklo schemų, prisijungimo duomenų ar kitos su Sistema susijusios informacijos;
7.3.24. Vykdytojas prieš reikšmingai keisdamas Sistemos techninę ar programinę įrangą, tinklo konfigūraciją, gamintoją, subtiekėją, debesijos paslaugą, duomenų saugojimo vietą ar nuotolinės prieigos sprendinį turi iš anksto informuoti Užsakovą ir gauti jo rašytinį sutikimą;
7.3.25. Užsakovas arba jo įgaliotas paslaugų teikėjas turi teisę tikrinti su Sistema susijusių kibernetinio saugumo reikalavimų įgyvendinimą ir prašyti atitiktį pagrindžiančių dokumentų, konfigūracijos informacijos, žurnalinių įrašų, pažeidžiamumų valdymo bei darbuotojų mokymų įrodymų;
7.3.26. nustačius kibernetinio saugumo trūkumą, Vykdytojas privalo savo lėšomis jį pašalinti per Užsakovo nustatytą ir su Vykdytoju suderintą terminą. Kritinės rizikos atveju Vykdytojas turi nedelsdamas įgyvendinti laikiną rizikos mažinimo priemonę;
7.3.27. Vykdytojas, sužinojęs apie kibernetinį incidentą, kuris paveikė arba gali paveikti Sistemą, Užsakovo duomenis ar paslaugų tęstinumą, privalo nedelsdamas, bet ne vėliau kaip per 4 (keturias) valandas, informuoti Užsakovo nurodytą kontaktinį asmenį, pateikti žinomą informaciją apie incidentą ir taikomas rizikos mažinimo priemones;
7.3.28. Vykdytojas privalo išsaugoti su incidentu susijusius duomenis ir žurnalinius įrašus, bendradarbiauti atliekant incidento tyrimą ir, pašalinus incidentą, pateikti Užsakovui incidento priežasčių, poveikio ir korekcinių priemonių ataskaitą;
7.3.29. atliekant Darbus, vadovautis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“  4.3. punktu: „nėra produktų sąraše, bet perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką)“;
7.3.30. tiekiant Prekes vadovautis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 4.4.4.4. papunkčiu „prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“. Įsigyjama teritorijos saugojimo ir ankstyvo gaisro aptikimo įranga turi būti tvirta, ilgaamžė, funkcionali, remontuojama ir / arba sudaryta iš lengvai keičiamų komponentų. Sistemai taikomas ne trumpesnis kaip 24 (dvidešimt keturių) mėnesių garantinis laikotarpis nuo perdavimo-priėmimo akto pasirašymo dienos, todėl tiekėjas turi užtikrinti kokybišką, ilgaamžį ir eksploatacijai lauko sąlygomis tinkamą sprendinį.
7.3.31. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
7.4. Užsakovas taip pat įsipareigoja:
7.4.1. prieš Darbų pradžią pateikti Vykdytojui turimus dokumentus, reikalingus Darbų atlikimui;
7.4.2. priimti Šalių sutartu laiku pristatytas Prekes ir įvykdytus Darbus, jeigu jie atitinka šios Sutarties reikalavimus;
7.4.3. priėmimo metu patikrinti pristatytas Prekes ir atliktus Darbus bei Sutartyje nustatytomis sąlygomis pasirašyti perduotų prekių ir atliktų darbų dokumentus;
7.4.4. sumokėti už perduotas Prekes ir įvykdytus Darbus Sutartyje nustatyta tvarka ir terminais;
7.4.5. bendradarbiauti, suteikti Vykdytojui visą turimą informaciją ir (ar) dokumentus, būtinus tinkamam Sutarties vykdymui;
7.4.6. teikti atsakymus į Vykdytojo klausimus, susijusius su Prekių tiekimu ir Darbų vykdymu;
7.4.7. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
8. Darbų vykdymo ir priėmimo tvarka
8.1. Vykdytojas Darbus privalo atlikti per Techninėje specifikacijoje numatytus terminus ir Techninėje specifikacijoje nurodytoje vietoje. 
8.2. Prekių pristatymas ir priėmimas įforminamas Prekių perdavimo–priėmimo aktu, kurį pasirašo Vykdytojo ir Užsakovo įgalioti atstovai. Užsakovas ne vėliau kaip per 5 (penkias) darbo dienas nuo Prekių pristatymo privalo pasirašyti Prekių perdavimo–priėmimo aktą arba motyvuotai atsisakyti jį pasirašyti, nurodydamas nustatytus trūkumus ar neatitikimus. Darbų perdavimas ir priėmimas įforminamas Darbų perdavimo-priėmimo aktu ir (ar) sąskaita faktūra, kuris pasirašomas Vykdytojo ir Užsakovo įgaliotų atstovų, jeigu Darbai su visais jų priklausiniais, priedais ar dokumentais pristatyti laikantis Sutarties nuostatų. Užsakovas turi ne vėliau kaip po 5 (penkių) darbo dienų pasirašyti Darbų perdavimo-priėmimo aktą arba atmesti Vykdytojo prašymą pasirašyti Darbų perdavimo-priėmimo aktą, nurodydamas savo sprendimo motyvus bei priemones, kurių Vykdytojas privalo imtis, kad Darbų perdavimo-priėmimo aktas būtų pasirašytas. 
8.3. Vykdytojas yra atsakingas už Užsakovo Vykdytojui saugojimui, remontui, perdarymui ir pan. perduotų medžiagų, prekių, jų dalių atsitiktinį žuvimą, sugedimą ar pablogėjimą.
8.4. Užsakovas turi teisę prieš priimdamas patikrinti pristatytas Prekes ir atliktus Darbus (įskaitant bandymus, testavimą ar kitus patikrinimus) prieš juos priimdamas, per kuo trumpiausią įmanomą terminą. Darbų ir Prekių patikrinimo išlaidas, jei tokių yra, apmoka Užsakovas. Vykdytojas, iš anksto informavęs Užsakovą, turi teisę dalyvauti Darbų ir Prekių patikrinime. Vykdytojas pats apmoka savo patirtas dalyvavimo patikrinime išlaidas (atvykimo į patikrinimą ir kt.). Užsakovas turi teisę reikalauti, kad Vykdytojas atlygintų patikrinimo išlaidas, jei patikrinimo metu nustatyta, kad Darbai ir Prekės neatitinka Techninėje specifikacijoje keliamų reikalavimų. 
8.5. Užsakovo atliktas Prekių ir (ar) Darbų patikrinimas, priėmimas ir (ar) apmokėjimas už juos nepanaikina Vykdytojo atsakomybės dėl bet kokio Prekių ir Darbų neatitikimo Sutarties reikalavimams, net jeigu tas neatitikimas paaiškėja vėliau. Užsakovas per protingą laiką, po to, kai neatitikimą pastebėjo ar turėjo pastebėti, privalo apie tai raštu pranešti Vykdytojui ir nurodyti, kokių reikalavimų atlikti Darbai ir (ar) pristatytos Prekės neatitinka. 
8.6. Jeigu įvykdyti Darbai neatitinka Sutartyje nustatytų kokybės reikalavimų, Užsakovas turi teisę savo pasirinkimu pareikalauti, kad:
8.6.1. Vykdytojas neatlygintinai per ne ilgesnį kaip 5 (penkių) darbo dienų terminą pašalintų ar ištaisytų Darbų trūkumus arba atlygintų Užsakovo išlaidas jiems ištaisyti arba pašalinti;
8.6.2. netinkamos kokybės prekes Vykdytojas pakeistų tinkamos kokybės prekėmis; 
8.6.3. Vykdytojas grąžintų už kokybės reikalavimų neatitinkančias prekes ar Darbus sumokėtas sumas ir nutraukti Sutartį, kai netinkamos kokybės daikto pardavimas ar darbų atlikimas yra esminis Sutarties pažeidimas.
8.7. Jei buvo nustatyta Darbų neatitikimų, ir Vykdytojas pašalino arba ištaisė nustatytus trūkumus, Vykdytojas privalo padengti su Darbų atlikimu (papildomi remonto darbai) ar prekių pakeitimu susijusias išlaidas (netinkamų prekių išmontavimo, naujų pristatymo ir sumontavimo ir kt.).
8.8. Jeigu Vykdytojas nepašalina Darbų trūkumų arba nepakeičia Sutarties reikalavimų neatitinkančių Prekių tinkamomis, Užsakovas turi teisę proporcingai sumažinti mokėtiną sumą už atitinkamas Prekes ir (ar) Darbus arba atsisakyti apmokėti jų dalį, kuri neatitinka Sutarties reikalavimų.
9. Vėlavimas
9.1. Jeigu Vykdytojas supranta, kad vėluos atlikti Darbus, arba bet kuri Šalis supranta, kad negalės laiku įvykdyti savo įsipareigojimų, ji privalo nedelsiant informuoti kitą Šalį apie vėlavimą ir kokią įtaką tai turės Sutarties vykdymui. 
9.2. Už įsipareigojimų vykdymo vėlavimą yra taikomos užtikrinimo priemonės, nustatytos Sutarties 6 skyriuje „Prievolių įvykdymo užtikrinimai“. 
10. [bookmark: _Ref41643738] Garantija
10.1. Vykdytojas garantuoja pristatytų Prekių ir atliktų Darbų kokybę bei paslėptų trūkumų nebuvimą. Pristatytos Prekės ir atlikti Darbai privalo atitikti Techninėje specifikacijoje, Sutarties sąlygose pateiktus reikalavimus, taip pat perkamų prekių modelius ar aprašymus, daiktų kokybę nustatančių dokumentų reikalavimus.
10.2. Tiekėjas suteikia visoms pristatytoms Prekėms, įrangai, programinei įrangai (jeigu jai taikoma gamintojo garantija) ir sumontuojamoms medžiagoms garantiją, kurios terminas ne mažesnis už gamintojo suteikiamą garantiją, jei Lietuvos Respublikos teisės aktuose nenustatytas ilgesnis terminas (taikomas tas, kuris yra ilgesnis). 
10.3. Teritorijos saugojimo ir ankstyvo gaisro aptikimo sistemai turi būti suteikiama [įrašyti Vykdytojo pasiūlyme nurodytą terminą, tačiau bet kokiu atveju jis negali būti trumpesnis nei 24 (dvidešimt keturi) mėnesiai] garantija. Pasiūlyme nurodytas garantijos terminas laikomas Sutarties sąlyga ir jo vykdymą Užsakovas tikrina visą garantijos laikotarpį.
10.4. Gamintojo saugumo palaikymo laikotarpis kiekvienam pagrindiniam Sistemos komponentui turi būti [įrašyti Vykdytojo pasiūlyme nurodytą terminą, tačiau bet kokiu atveju jis negali būti trumpesnis nei 5 (penki) metai] nuo Sistemos priėmimo dienos.
10.5. Garantinis laikotarpis pradedamas skaičiuoti nuo Darbų perdavimo–priėmimo akto pasirašymo dienos, kuri patvirtina tinkamai įdiegtos ir veikiančios Sistemos perdavimą Užsakovui. Jeigu Darbų patikrinimo metu Užsakovas nustatys trūkumų Sutarties reikalavimams, Garantinio laikotarpio skaičiavimo pradžia bus laikoma diena, kai Vykdytojas ištaisys trūkumus.
10.6. Garantija taikoma visiems pristatytų Prekių, Sistemos komponentų ir atliktų Darbų trūkumams bei gedimams, išskyrus atvejus, kai jie atsirado dėl Užsakovo kaltės, netinkamo naudojimo, eksploatavimo ar priežiūros, neatitinkančių gamintojo ar Vykdytojo pateiktų naudojimo instrukcijų.
10.7. Vykdytojas garantinio laikotarpio metu savo lėšomis užtikrina garantinį aptarnavimą, gedimų diagnostiką, garantinį remontą, netinkamų komponentų pakeitimą, programinės įrangos atkūrimą ar perkonfigūravimą (jeigu to reikia gedimui pašalinti), taip pat apmoka visas su tuo susijusias išlaidas, įskaitant transportavimo, išmontavimo, pristatymo, pakartotinio sumontavimo, derinimo, paleidimo ir integravimo išlaidas.
10.8. Garantiniu laikotarpiu Vykdytojo reakcijos laikas į pranešimą apie gedimą turi būti ne ilgesnis kaip 8 (aštuonios) darbo valandos. 
10.9. Gedimai, kai nereikia keisti Sistemos komponentų, turi būti pašalinti per ne ilgesnį kaip [įrašyti Vykdytojo pasiūlyme nurodytą terminą, tačiau bet kokiu atveju jis negali būti ilgesnis nei 48 (keturiasdešimt aštuonios) kalendorinės valandos] kalendorinių valandų terminą nuo Užsakovo pranešimo apie gedimą gavimo momento. Garantiniu laikotarpiu Užsakovas registruoja visus pranešimus apie Sistemos gedimus. Gedimų, kurių pašalinimui nereikia keisti Sistemos komponentų, pašalinimo terminas skaičiuojamas nuo Užsakovo pranešimo apie gedimą gavimo Vykdytojui momento iki gedimo pašalinimo. Jeigu Vykdytojas daugiau kaip 2 (du) kartus per garantinį laikotarpį viršija pasiūlyme nurodytą gedimų pašalinimo terminą, laikoma, kad Vykdytojas nesilaiko pasiūlyme prisiimto kokybinio įsipareigojimo, ir Užsakovas turi teisę reikalauti sumokėti 3 000 (trijų tūkstančių) Eur baudą.
10.10. Sutrikimai, kai būtina keisti komponentus, turi būti pašalinti ne ilgiau kaip per 10 (dešimt) darbo dienų, jeigu objektyviai nereikalingas ilgesnis gamintojo tiekimo terminas.
10.11. Vykdytojas apmoka visas su garantiniu remontu susijusias išlaidas. Jeigu Vykdytojas per Sutartyje ar Techninėje specifikacijoje nustatytus gedimų reagavimo ir šalinimo terminus nepašalina garantinių gedimų ar trūkumų, Užsakovas, raštu prieš 3 (tris) darbo dienas, informavęs Vykdytoją, turi teisę pašalinti Prekių ir (ar) Darbų trūkumus savo jėgomis ir savo sąskaita, o Vykdytojas įsipareigoja atlyginti visas Užsakovo dėl to patirtas išlaidas bei nuostolius. 
10.12. Vykdytojas garantiniu laikotarpiu privalo stebėti informaciją apie tiekiamų komponentų saugumo pažeidžiamumus ir pataisas. Apie kritinį ar didelės rizikos pažeidžiamumą, darantį įtaką Sistemai, Vykdytojas informuoja Užsakovą nedelsdamas, bet ne vėliau kaip per 24 (dvidešimt keturias) valandas, ir pateikia pataisos arba laikinos rizikos mažinimo priemonės planą.
10.13. Vykdytojas garantiniu laikotarpiu be papildomo mokesčio įdiegia su Sistema suderinamas saugumo pataisas arba, suderinęs su Užsakovu, pateikia jų įdiegimo instrukciją. Pataisos diegiamos įvertinus jų poveikį Sistemos veikimui ir turint atkūrimo galimybę.
10.14. Pasibaigus Sutarčiai arba Vykdytojo prieigos poreikiui, Vykdytojas privalo grąžinti arba saugiai sunaikinti turimas Užsakovo duomenų ir dokumentų kopijas, panaikinti prieigas ir, Užsakovui pareikalavus, raštu patvirtinti šių veiksmų atlikimą.
10.15. Sutarties nuostatos dėl konfidencialumo, incidentų, pažeidžiamumų, saugumo pataisų, duomenų sunaikinimo, bendradarbiavimo ir atsakomybės galioja visą garantinį laikotarpį, o pagal savo pobūdį išliekantys įsipareigojimai – ir pasibaigus ar nutraukus Sutartį.
11. Sutarties galiojimas
11.1. Sutartis įsigalioja kai Sutartį pasirašo abi Sutarties Šalys ir galioja iki visiško sutartinių įsipareigojimų įvykdymo arba Sutarties nutraukimo, bet ne ilgiau nei 8 (aštuonis) mėnesius nuo Sutarties įsigaliojimo. Sutartis gali būti pratęsta, jei tai yra numatyta Sutarties 14 skyriuje „Sutarties keitimas“. 
11.2. Nutraukus Sutartį ar jai pasibaigus, lieka galioti Sutarties sąlygos, susijusios su ginčų nagrinėjimo tvarka, garantija bei atsiskaitymais tarp Šalių pagal šią Sutartį, taip pat visos kitos šios Sutarties sąlygos, kurios pagal savo esmę lieka galioti po Sutarties nutraukimo ar pasibaigimo, arba turi išlikti galioti, kad būtų visiškai įvykdyta ši Sutartis.
11.3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
12. [bookmark: _Ref41640526][bookmark: _Ref41057881] Atsakomybės pagal Sutartį netaikymas arba atleidimas nuo atsakomybės 
12.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
12.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos. Jeigu Vykdytojo subtiekėjas susiduria su nenugalimos jėgos aplinkybėmis, remtis šia sąlyga Vykdytojas gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų.
12.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma  dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
12.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
12.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.
13.  Taikoma teisė ir ginčų sprendimo tvarka
13.1. Šalys, vykdydamos Sutarties įsipareigojimus, vadovaujasi šia Sutartimi ir Pirkimo dokumentais. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
13.2. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
13.3. Šalių tarpusavio prieštaravimai ir nesutarimai sprendžiami derybomis tarp Šalių. Prieštaravimai ir nesutarimai, kurių nepavyksta išspręsti derybomis per 30 (trisdešimt) dienų, sprendžiami Lietuvos Respublikos teisės aktų nustatyta tvarka Lietuvos Respublikos teismuose pagal Užsakovo buveinės vietą.
14. [bookmark: _Ref41905279] Sutarties keitimas
14.1. [bookmark: _Hlk51770490]Sutarties kaina gali būti peržiūrima pasikeitus PVM tarifui. Už Darbus, atliktus po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Vykdytojo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Vykdytojas turi įvertinti teikdamas Pasiūlymą ir tokiu atveju Kaina su PVM nebus keičiama. Dėl kitų nei PVM mokesčių pasikeitimo, įkainiai nebus perskaičiuojami ir keičiami.
14.2. [bookmark: _Ref88646839][bookmark: _Toc141972279]Sutarties kainos perskaičiavimas dėl kainų lygio pokyčio:
14.2.1. [bookmark: _Hlk92368936]Bet kuri Sutarties šalis Sutarties galiojimo metu turi teisę inicijuoti Sutartyje numatytos kainos perskaičiavimą ne anksčiau kaip po 6 (šešių) mėnesių nuo Sutarties sudarymo dienos, jeigu, remiantis Valstybės duomenų agentūros Oficialiosios statistikos portale skelbiamo statybos sąnaudų elementų kainų indekso, labiausiai atitinkančio Sutarties objektą, reikšmė pakinta daugiau kaip 0,05 (5%). Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
14.2.2. Šalys privalo sudaryti susitarimą dėl kainos perskaičiavimo ne vėliau kaip per 10 (dešimt) darbo dienų nuo Šalies prašymo kitai Šaliai perskaičiuoti kainą pateikimo dienos. Jeigu sutarties šalis nepagrįstai atsisako sudaryti susitarimą arba vilkina jo sudarymą, kita sutarties Šalis turi teisę ginti savo teises teisės aktų nustatyta tvarka.
14.2.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k) ir perskaičiuotą Sutarties vertę.
14.2.4. Perskaičiuota Sutarties kaina taikoma tai Prekių ir (ar) Darbų daliai, kuri bus vykdoma po susitarimo dėl kainos perskaičiavimo įsigaliojimo dienos.
14.2.5. Nauja kaina apskaičiuojama pagal formulę:

a1 – perskaičiuota Sutarties kaina (Eur be PVM);
a – iki perskaičiavimo galiojanti Sutarties kaina (Eur be PVM) (jei ji jau buvo perskaičiuota, tai po paskutinio perskaičiavimo);
k – remiantis Valstybės duomenų agentūros Oficialiosios statistikos portale skelbiamo statybos sąnaudų elementų kainų indekso, labiausiai atitinkančio Sutarties objektą, pokytis (padidėjimas arba sumažėjimas) (%). „k“ reikšmė skaičiuojama pagal formulę:

Indnaujausias – kreipimosi dėl kainos perskaičiavimo išsiuntimo kitai šaliai datą naujausias Valstybės duomenų agentūros Oficialiosios statistikos portale skelbiamas statybos sąnaudų elementų kainų indeksas, labiausiai atitinkantis Sutarties objektą.
Indpradžia – laikotarpio pradžios datos (mėnesio) Valstybės duomenų agentūros Oficialiosios statistikos portale skelbiamas statybos sąnaudų elementų kainų indeksas, labiausiai atitinkantis Sutarties objektą.
14.2.6. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
14.2.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuota kaina „a“ suapvalinama iki dviejų skaitmenų po kablelio. 
14.2.8. Vėlesnis kainos perskaičiavimas negali apimti laikotarpio, už kurį jau buvo atliktas perskaičiavimas.
14.2.9. Sutarties vykdymas stabdomas šiais atvejais:
14.2.10. Esant 12 skyriuje numatytoms aplinkybėms „Atsakomybės pagal Sutartį netaikymas arba atleidimas nuo atsakomybės“ – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
14.2.11. esant nuo Užsakovo priklausančių aplinkybių, dėl kurių Užsakovas negali priimti Darbų. Užsakovas turi teisę reikalauti sustabdyti Darbų vykdymą iki atitinkamų aplinkybių pasibaigimo;
14.2.12. jei manoma, kad dėl esminių klaidų ar pažeidimų Sutartis tampa negaliojančia, – kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti. Esminė klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
14.3. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į Šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 2 (dviem) mėnesiams – į  kitos Šalies norą nepriklausomai nuo vėlavimo gauti veiklos rezultatus. Atnaujinus Sutarties vykdymą, neįvykdytos prievolės privalo būti įvykdytos per tiek laiko, kiek buvo jo likę prievolių įvykdymui (Sutarties galiojimui) jų sustabdymo metu.
14.4. Subtiekėjai ir (ar) specialistai keičiami Sutarties 3 skyriuje „Subtiekimas ir specialistai“ nustatyta tvarka.
14.5. Sutarties vykdymo terminas bendru rašytiniu Šalių sutarimu gali būti pratęstas ne ilgesniam kaip 2 (dviejų) mėnesių laikotarpiui, jeigu Prekių pristatymas ir (ar) Darbų vykdymas vėluoja dėl aplinkybių, nepriklausančių nuo Vykdytojo, įskaitant Užsakovo veiksmus ar neveikimą, kompetentingų institucijų ar kitų trečiųjų asmenų veiksmus, taip pat dėl hidrometeorologinių ar kitų objektyvių sąlygų, dėl kurių Prekių pristatymas ir (ar) Darbų vykdymas laikinai tampa neįmanomas. Terminas pratęsiamas tik tokiam laikotarpiui, kuris yra būtinas šioms aplinkybėms pašalinti ir jų pasekmėms likviduoti, bet ne ilgesniam kaip 2 (dviejų) mėnesių laikotarpiui.
14.6. Kitais nei šiame skyriuje nustatytais atvejais Sutartis gali būti keičiama, tik jei tai galima, vadovaujantis Viešųjų pirkimų įstatymo 89 straipsnio nuostatomis. 
14.7. Sutarties sąlygų keitimu nebus laikomas Sutarties sąlygų koregavimas Sutartyje numatytais atvejais, jeigu pakeitimo sąlygos buvo aiškiai, tiksliai ir nedviprasmiškai suformuluotos Pirkimo dokumentuose.
14.8. Šalis, inicijuojanti Sutarties pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų  kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 (penkias) darbo dienas. Šalims nesutarus dėl Sutarties sąlygų keitimo, Sutartis nekeičiama. Šalims tarpusavyje susitarus dėl Sutarties sąlygų keitimo, Sutarties keitimai įforminami Šalių susitarimu, kuris yra neatskiriama Sutarties dalis.
14.9. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.
15.  Sutarties nutraukimas
15.1. Sutartis gali būti nutraukta:
15.1.1. abiejų Šalių rašytiniu susitarimu;
15.1.2. vienos iš Šalių iniciatyva, jeigu Sutarties 12 skyriuje „Atsakomybės pagal Sutartį netaikymas arba atleidimas nuo atsakomybės“ nustatytos aplinkybės tęsiasi ilgiau kaip 1 (vieną) mėnesį nuo pranešimo apie jas gavimo dienos;
15.1.3. jeigu per 30 (trisdešimt) dienų nuo pranešimo apie Sutarties 12 skyriuje „Atsakomybės pagal Sutartį netaikymas arba atleidimas nuo atsakomybės“ nustatytos aplinkybes gavimo Šalims nepavyksta susitarti dėl reikalingų imtis veiksmų, bet kuri Šalis gali vienašališkai, nesikreipiant į teismą, nutraukti Sutartį raštu pranešusi kitai Šaliai prieš 14 (keturiolika) dienų.
15.2. [bookmark: _Ref41984658]Užsakovas turi teisę vienašališkai nutraukti Sutartį, jeigu:
15.2.1. paaiškėjo, kad Vykdytojas turėjo būti pašalintas iš Pirkimo procedūros pagal VPĮ 46 straipsnio 1 dalį ar dėl kitų Pirkimo sąlygose nustatytų pašalinimo pagrindų;
15.2.2. paaiškėjo, kad su Vykdytoju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
15.2.3. [bookmark: _Ref41984702]Vykdytojas bankrutuoja arba yra likviduojamas, sustabdo ūkinę veiklą arba teisės aktuose nustatyta tvarka susidaro analogiška situacija;
15.2.4. Vykdytojas iš esmės pažeidė Sutartį.
15.3. Vykdytojas gavęs pranešimą iš Užsakovo dėl Sutarties nutraukimo pagal bet kurią iš 15.2 papunktyje numatytų sąlygų, turi teisę pateikti Užsakovui rašytinius paaiškinimus per 5 (penkias) darbo dienas nuo pranešimo iš Užsakovo gavimo dienos.
15.4. Vykdytojas, nesikreipdamas į teismą, gali vienašališkai nutraukti Sutartį jeigu:
15.4.1.  Užsakovas ne dėl Vykdytojo kaltės arba Sutarties 12 skyriuje „Atsakomybės pagal Sutartį netaikymas arba atleidimas nuo atsakomybės“ numatytų aplinkybių vėluoja atlikti mokėjimą daugiau kaip 20 (dvidešimt) kalendorinių dienų ir jeigu Vykdytojas apie vėlavimą prieš tai raštu pranešė Užsakovui;
15.4.2. Užsakovas sustabdė Darbų vykdymo terminus dėl to, kad negali priimti Darbų ir Darbų vykdymo sustabdymas trunka ilgiau kaip 2 (du) mėnesius.
15.5. Šalis, ketinanti vienašališkai nutraukti Sutartį, prieš 14 (keturiolika) dienų raštu praneša kitai Šaliai apie savo ketinimus ir nustato ne trumpesnį nei 3 (trijų) dienų terminą pranešime nurodytiems trūkumams ištaisyti. Jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.
15.6. Nutraukiant Sutartį, Užsakovas, dalyvaujant Vykdytojui ar jo atstovams, inventorizuoja atliktus darbus ir pristatytas bei nepanaudotas medžiagas ir parengia jų aprašą. Taip pat parengiama ataskaita apie Sutarties nutraukimo dieną esančią Vykdytojo skolą Užsakovui ir Užsakovo skolą Vykdytojui.
16. [bookmark: _Hlk46331070] Sutarties esminiai pažeidimai ir (ar) vykdymas su dideliais arba nuolatiniais trūkumais
16.1. [bookmark: _Hlk46331093]Sutarties esminiu pažeidimu bus laikoma:
16.1.1. [bookmark: _Hlk179901960]jeigu Vykdytojas neatlieka Darbų per Techninėje specifikacijoje nurodytus terminus (žr. 6 skyrių „Prievolių įvykdymo užtikrinimai“ ir Techninę specifikaciją);
16.1.2. jeigu Vykdytojas siekia padidinti Sutarties kainą (t. y. nevykdo Sutarties už Sutartyje nustatytą kainą ar Sutartyje nurodytus įkainius). 
16.1.3.  jeigu Vykdytojas pažeidžia Sutartyje nustatytus įsipareigojimus dėl konfidencialumo.
16.2. Bus laikoma, kad Vykdytojas vykdė Sutartį su dideliais trūkumais, jeigu:
16.2.1. jeigu Užsakovas turės patirti papildomų, Techninėje specifikacijoje nenurodytų kaip neįtrauktinų į įkainius išlaidų;
16.2.2. jei Vykdytojas naudoja informaciją apie Sutarties vykdymą, Užsakovą, logotipą, prekės ženklus reklamoje ar leidiniuose;
16.2.3. jei Vykdytojas ar jo darbuotojai nesilaikytų įstatymų, teisės aktų reikalavimų ar pažeistų trečiųjų asmenų teises ir dėl to Užsakovui būtų pateikti kokie nors reikalavimai ar pradėti procesiniai veiksmai prieš Užsakovą, o Vykdytojas nekompensuotų dėl to Užsakovo patirtų išlaidų;
16.2.4. jeigu Vykdytojas per Užsakovo nustatytą terminą nepašalina nustatytų Darbų trūkumų arba atsisako juos pašalinti (išskyrus atvejus, kai trūkumai yra nereikšmingi ir Darbai atitinka Techninėje specifikacijoje nustatytus reikalavimus);
16.2.5. Jeigu nenurodyta kitaip, šios Sutarties 10 skyriaus „Garantija“ nuostatų pažeidimai bus laikomi Sutarties vykdymu su dideliais trūkumais.
17.  Kitos sąlygos
17.1 Šalys susitaria, kad Sutartyje nereglamentuoti klausimai sprendžiami remiantis Lietuvos Respublikos teise ir sutinka, kad Sutartis būtų reglamentuojama ir aiškinama pagal Lietuvos Respublikos įstatymus.
17.2 Vadovaujantis Viešųjų pirkimų įstatymo 86 straipsnio 9 d. ši Sutartis ir jos priedai (ne konfidenciali informacija) bus skelbiami Centrinėje viešųjų pirkimų informacinėje sistemoje.
18.  Baigiamosios nuostatos
18.1. Sutartis sudaryta lietuvių kalba 1 (vienu) egzemplioriumi Šalims pasirašant kvalifikuotais elektroniniais parašais.
18.2. Šalys, pasirašydamos Sutartį, patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus.
19.  Sutarties priedai
19.1. Sutartis turi 2 (du) priedus, kurie yra neatskiriama Sutarties dalis:
19.2. Priedas Nr. 1 „Techninė specifikacija“;
19.3. Priedas Nr. 2 „Pasiūlymas“.
20. [bookmark: _Ref45191855] Šalių juridiniai adresai, rekvizitai ir parašai
	Užsakovas:
	
	Vykdytojas:

	UAB „Toksika“
Kuro g. 15, Vilnius
Juridinio asmens kodas: 244670310
PVM mokėtojo kodas: LT446703113
Banko sąskaitos Nr. LT907300010002397925
Swedbank AB
Banko kodas 73000
Tel. Nr. +370 5 2505302
El. p. vilnius@toksika.lt 

Atstovo vardas, pavardė
Atstovo pareigos
	
	Vykdytojo pavadinimas
Adresas
Juridinio asmens kodas
PVM mokėtojo kodas
Banko sąskaitos Nr.
Bankas
Banko kodas
Tel. Nr.
El. p.

Atstovo vardas, pavardė
Atstovo pareigos

